b'\n_START_ARTICLE_\nZnanje\n_START_PARAGRAPH_\nZn\xc3\xa1nje je skupek urejenih informacij, ki privedejo do razumevanja. Slovar slovenskega knji\xc5\xbenega jezika znanje dolo\xc4\x8da kot celoto podatkov, ki si jih kdo vtisne v zavest z u\xc4\x8denjem, \xc5\xa1tudijem in kot celoto znanih, ugotovljenih podatkov o stvarnosti._NEWLINE_O odkritju (spoznanju) govorimo, kadar na podlagi znanja ugotovimo, kak\xc5\xa1en je vpliv posameznih informacij na re\xc5\xa1itev zadanega problema. Znanje se lahko definira tudi kot potencialno uporabna informacija. Nekateri ga opredeljujejo tudi kot sposobnost za re\xc5\xa1evanje problemov._NEWLINE_Na prvi pogled je pomen besede znanje jasen. V resnici pa je te\xc5\xbeavno podati splo\xc5\xa1no veljavno definicijo. S tem problemom se je ukvarjal Edmond Gettier. Dokaz za to je tudi zgodovina znanosti. Ve\xc4\x8dkrat se je podrla kak\xc5\xa1na veja znanosti, ko se je nova domneva izkazala za prepri\xc4\x8dljivej\xc5\xa1o od stare. Zato je dvom gonilo znanosti.'